લખનઉ- વડાપ્રધાન નરેન્દ્ર મોદીએ તેમના ઉત્તરપ્રદેશ પ્રવાસ દરમિયાન પૂર્વાંચલ એક્સપ્રેસ-વેનો શિલાન્યાસ કર્યો ઉપરાંત બીજી અનેક યોજનાઓની આધઆર શિલા રાખી હતી. જોકે જાણકારોનું માનીએ તો વડાપ્રધાને 2019ની લોકસભાની ચૂંટણી માટે પ્રચાર અહીંથી જ શરુ કરી દીધો છે. એક તરફ વડાપ્રધાને અનેક યોજનાઓ શરુ કરી તો બીજી તરફ વડાપ્રધાન મહાગઠબંધન ઉપર પ્રહાર કરવાનું ચુક્યા નહીં. સપા-બસપા ગઠબંધન પર કટાક્ષ કરતાં વડાપ્રધાન નરેન્દ્ર મોદીએ કહ્યું કે, ‘એક સમયે જેઓ એક-બીજાને જોવા પણ તૈયાર નહતા તેઓ આજે અસ્તિત્વ બચાવવા ગળે મળી રહ્યાં છે’. વડાપ્રધાન નરેન્દ્ર મોદીએ કહ્યું કે, બાબા સાહેબ આંબેડકર અને રામ મોહનના નામનો ઉપયોગ કરીને ઉત્તરપ્રદેશની આ બન્ને રાજકીય પાર્ટીઓએ ફક્ત જનતા સાથે રાજકારણ જ રમ્યું છે. ગરીબોના કલ્યાણ સાથે આ લોકોને કંઈ જ લેવા-દેવા નથી. મત મેળવવા સમયે તેમને ગરીબ, દલિત,પછાત યાદ આવે છે પણ કોઈ વખત તેમનું ભલું કરવા આ લોકોએ ગંભીરતાથી ક્યારેય વિચાર્યું નથી.